**KLASA: 320-02/21-01/14**

**URBROJ: 2176/08-01-21-1**

Temeljem članka 5. Programa potpore poljoprivredi na području Općine Dvor za 2021. godinu („Službeni vjesnik“ broj 22/21), objavljujem

**J A V N I P O Z I V**

**ZA DODJELU POTPORE MALE VRIJEDNOSTI POLJOPRIVREDI**

**NA PODRUČJU OPĆINE DVOR ZA 2021.GODINU**

Potpore će se dodjeljivati za mjere iz članka 4. Programa:

**Mjera 1. Potpora razvoju stočarske proizvodnje**

Ciljevi: Razvoj stočarske proizvodnje, obnova ili povećanje stočnog fonda, zaštita i očuvanje izvornih i zaštićenih pasmina te povećanju broja obiteljskih poljoprivrednih gospodarstava.

Potpora će se odobriti korisniku za:

1. Kupljenog ili uzgojenog rasplodnog bika u iznosu od 3.000,00 kuna;

2. Kupljenog ili uzgojenog rasplodnog ovna ili jarca u iznosu od 800,00 kuna;

3. kupljene umatičene suprasne nazimice i/ili rasplodnog nerasta bez obzira na rasu u iznosu od 800,00 kuna za svako;

4. Kupnju matica sive kranjske pčele u iznosu od 30 kuna po matici, a maksimalno za 50 matica;

5. Svaku junicu koja ostaje za daljnji uzgoj u iznosu od 1.000,00 kuna;

6. Držanje pčelinjih zajednica u iznosu od 20 kuna po pčelinjoj zajednici.

 Maksimalni iznos potpore po ovoj mjeri je bez ograničenja godišnje po jednom obiteljskom poljoprivrednom gospodarstvu.

**Mjera 2. Potpora očuvanju stočarske proizvodnje**

Ciljevi: Očuvanje stočarske proizvodnje i stočnog fonda, te najmanje zadržavanje postojećeg broja obiteljskih poljoprivrednih gospodarstava.

Potpora će se odobriti korisniku za:

1. umjetno osjemenjivanje goveda po plotkinji u iznosu do 150,00 kuna;

2. umjetno osjemenjivanje svinja po plotkinji u iznosu do 120,00 kuna.

Maksimalni iznos potpore po ovoj mjeri je 2.000,00 kuna godišnje po jednom obiteljskom poljoprivrednom gospodarstvu.

**Mjera 3. Potpora biljnoj proizvodnji**

Ciljevi: Povećanje proizvodnje i poboljšanje kakvoće proizvoda u povrtlarstvu i voćarstvu.

Potpora će se odobriti korisniku za:

kupnju certificiranih sadnica za 50% troškova, a najviše 2.000,00 kuna. Maksimalni iznos potpore po ovoj mjeri je 2.000,00 kuna godišnje po jednom obiteljskom poljoprivrednom gospodarstvu.

**Mjera 4. Specifični program razvoja poljoprivrede - sufinanciranje aktivnosti koje nisu obuhvaćene nekom od postojećih mjera**

Ciljevi: Osuvremenjivanje i modernizacija objekata, opreme i strojeva, radi povećanja konkurentnosti poljoprivrednog gospodarstva.

Sufinanciranje će se odobriti korisniku za:

1) postavljanje objekata, nabavku plastenika, nove opreme i strojeva koji nisu vezani na kardanski priključak traktora, u bilo kojoj poljoprivrednoj djelatnosti, u visini do 50% dokumentiranih izdataka, ali ne više od 20.000,00 kuna po korisniku godišnje.

2) izrada projektne dokumentacije u visini do 50% dokumentiranih izdataka, ali ne više od 20.000,00 kuna po korisniku godišnje, za objekte u poljoprivredi na poljoprivrednom gazdinstvu koje je u vlasništvu prijavitelja s obavezom da se ista prijavi na neku mjeru u poljoprivredi u roku od 24 mjeseca od dana odluke o dodjeli potpore.

**Mjera 5. Sudjelovanje na sajmovima (izložbama, lokalno-tradicijskim manifestacijama)**

Ciljevi: Promidžba svojih proizvoda.

Sufinanciranje će se odobriti korisniku za:

sudjelovanje i nastup za pokriće troškova zakupa izložbenog prostora, reklamiranja proizvoda i drugi troškovi vezani za sudjelovanje u iznosu od 500,00 kn po manifestaciji ali ne više od 2.000,00 kuna godišnje

**Javni poziv otvoren je** za podnošenje prijava do iskorištenja sredstava Programa, odnosno najkasnije **do 15. prosinca 2021. godine.**

Prijava na javni poziv podnosi se u Općini Dvor, Jedinstvenom upravnom odjelu, u pisanom obliku, na obrascu prijave koji se može preuzeti na web stranici Općine Dvor ili u uredu broj 15.

Uz prijavu, podnositelj prilaže sljedeću dokumentaciju:

- kopiju rješenja o upisu u Upisnik poljoprivrednih gospodarstava;

- kopiju osobne iskaznice;

- kopiju žiro računa sa pripadajućim IBAN-om;

- dokaz o utrošenim sredstvima (kopije R1 računa, izvode s bankovnog žiro računa kojima se dokazuje izvršeno plaćanje), osim za junicu u kojem slučaju se dostavlja trajni putni list izdan od strane Hrvatske poljoprivredne agencije ili nadležne Veterinarske stanice/ambulante (za junicu i za tele);

- za troškove osjemenjivanja potrebno je dostaviti pripusnicu;

- potvrda o nepostojanju dospjelih nepodmirenih dugovanja prema Općini Dvor (ne starija od 30 dana od dana podnošenja zahtjeva);

- Izjava o iznosima dodijeljenih potpora male vrijednosti (de minimis) u sektoru poljoprivrede iz drugih izvora (obrazac uz obrazac prijave);

- fotodokumentacija (za objekte, sudjelovanje na manifestacijama…).

Za prijavitelje iz sektora pčelarstva uz nabrojanu dokumentaciju podnositelj je obavezan priložiti: Potvrdu Hrvatskog pčelarskog saveza iz evidencije pčelara i pčelinjaka.

Pčelar podnositelj prijave ne mora imati registriran OPG.

Dopuštenost potpore male vrijednosti ocjenjuje Povjerenstvo Odbora za poljoprivredu u skladu sa odredbama propisa o potporama male vrijednosti.

Temeljem provedenog javnog poziva i ocjene dopuštenosti Povjerenstva Odbora za poljoprivredu, Odluku o dodjeli potpore male vrijednosti u skladu sa Uredbom de minimis donosi Općinski načelnik i ista se, u skladu sa člankom 6. Uredbe de minimis, dostavlja korisniku.

OPĆINSKI NAČELNIK